ქვინთა ბრანსონი

ქვინთა ბრანსონი (  ; დ. 21 დეკემბერი, 1989)  — ამერიკელი მსახიობი, კომიკოსი, მწერალი და პროდიუსერი. ცნობილია  ABC-ის კომედიურ სერიალ Abbott Elementary-ის (2021–დღემდე) აღმასრულებელი პროდიუსერობით, თანაავტორობითა და მეორე კლასის მასწავლებელ ჯენინ ტიგსის როლის შესრულებით. ბრანსონმა თავდაპირველი ცნობადობა მოიპოვა  ინსტაგრამ სერიის გოგონა, რომელიც არასდროს ყოფილა კარგ პაემანზე შექმნით. მან განაგრძო BuzzFeed-ის ვიდეოებში მონაწილეობა და მათი პროდიუსირება; შექმნა ორი სტრიმინგ სერია BuzzFeed Motion Pictures-თან ერთად.  

74-ე პრაიმტაიმის ემის დაჯილდოებაზე, ის გახდა პირველი შავკანიანი ქალი, რომელმაც მიიღო 3 ნომინაცია კომედიის კატეგორიაში:  საუკეთესო სცენარი კომედიური სერიალისთვის (რომელიც მოიგო), საუკეთესო კომედიური სერიალი (ნომინირებული როგორც აღმასრულებელი პროდიუსერი) და საუკეთესო მსახიობი ქალი კომედიურ სერიალში. 75-ე ემის დაჯილდოებაზე ის გახდა პირველი შავკანიანი ქალი, რომელმაც მოიგო საუკეთესო მსახიობი ქალი კომედიურ როლში 40 წლის შემდეგ.  ბრანსონს 2022 წლის Peabody ჯილდო მიენიჭა Abbott Elementary- ზე მუშაობისთვის. ის ასევე მოხვდა Time-ის 2022 წლის 100 ყველაზე გავლენიანი ადამიანის სიაში.    

ბრანსონმა ითამაშა სერიალებში iZombie, მარტოხელა მშობლები და სასწაულმოქმედები. გაახმოვანა შემდეგი ანიმაციები: Lazor Wulf და Magical Girl Friendship Squad.  აგრთვე ითამაშა HBO-ს კომედიური სერიალ A Black Lady Sketch Show-ის პირველ სეზონში.

 ადრეული ცხოვრება და განათლება 
ბრანსონი დაიბადა და გაიზარდა დასავლეთ ფილადელფიაში .  იგი სწავლობდა ჰარიტის დაწყებით სკოლაში კობს კრიკის უბანში.  მისი სახელი ესპანურად ნიშნავს "მეხუთეს" და სიმბოლურად დაარქვეს, რადგან ხუთშვილიანი ოჯახის მეხუთე შვილია.  დედამისი - ნორმა ჯინი საბავშვო ბაღის მასწავლებელი იყო, ხოლო მამამისი რიკი მართავდა ავტოსადგომებს. იგი აღიზარდა როგორც იეჰოვას მოწმე, მაგრამ აღარ არის რელიგიური 21 წლის ასაკიდან. 

თავისი სიტყვებით ის კომედიით "შეპყრობილი" გახდა ფილადელფიის არქიტექტურისა და დიზაინის ქარტიის საშუალო სკოლაში სწავლის პერიოდში,  და მისი ინტერესი გააღვივა იმპროვიზაციის გაკვეთილზე.  ბრანსონი სწავლობდა ტემპლის უნივერსიტეტში  და რამდენიმე კურსი აღებული ჰქონდა მეორე კურსზე ჩიკაგოს კომედიურ იმპროვიზაციულ თეატრში "მეორე ქალაქი" . მან მალევე თავი დაანება უნივერსიტეტს, საცხოვრებლად გადავიდა ლოს ანჯელესში რათა ეზრუნა თავის კომედიურ კარიერაზე.   2024 წელს ქვინთამ ტემპლის უნივერსიტეტისგან მიიღო საპატიო ხარისხი სახვითი ხელოვნებაში. 

 პირადი ცხოვრება 
ბრანსონი ქორწინებაშია კევინ ჯეი ანიკთან. ანიკი მუშაობს კალიფორნიის ლეგალური კანაფის ინდუსტრიაში. ისინი ცხოვრობენ სან ფერნანდოს ხეობაში.  ბრანსონმა ნიშნობის ბეჭდის ფოტო 2020 წელს გამოაქვეყნა, მაგრამ საჯაროდ არ დაუდასტურებია ქორწინება 2022 წლის ემიმდე, სადაც გამარჯვების შემდეგ სამადლობელ სიტყვაში ანიკი მოიხსენია როგორც მისი ქმარი. 

ის ამერიკის მწერალთა გილდიის წევრია. 2023 წლის Met Gala-ს დროს გაცემულ ინტერვიუში ბრანსონმა გამოხატა მხარდაჭერა მწერალთა გაფიცვის მიმართ, რომელიც ღონისძიების იმავე ღამეს უნდა დაწყებულიყო. 

გარე ბმულები



სქოლიო
კატეგორია:ამერიკელი ქალი სცენარისტები
კატეგორია:ამერიკელი ქალი კომიკოსები
კატეგორია:ამერიკელი ქალი გამხმოვანებლები
კატეგორია:ამერიკელი ტელესცენარისტები
კატეგორია:ამერიკელი ტელემსახიობი ქალები
კატეგორია:ამერიკელი პროდიუსერები
კატეგორია:აფრო-ამერიკელი სცენარისტები
კატეგორია:XXI საუკუნის ამერიკელი ქალი მწერლები
კატეგორია:XXI საუკუნის ამერიკელი სცენარისტები
კატეგორია:XXI საუკუნის ამერიკელი კომიკოსები
კატეგორია:XXI საუკუნის ამერიკელი ქალი მსახიობები
კატეგორია:დაბადებული 1989
კატეგორია:ცოცხალი ადამიანები